Latvijas Universitātes Biznesa, vadības un ekonomikas fakultāte

Latvijas Universitātes Biznesa, vadības un ekonomikas fakultāte ir viena no Latvijas Universitātes (LU) fakultātēm. Tā ir lielākā Latvijas Universitātes fakultāte, kas piedāvā studētgribētājiem 7 pamatstudiju (bakalaura) programmas, 9 augstākā līmeņa (maģistra) studiju programmas un 3 doktora studiju programmas.

Fakultātē strādā ap 200 pasniedzēju, no kuriem 53 ir profesori un asociētie profesori.

Vēsture 
Latvijas Universitātes Biznesa, vadības un ekonomikas fakultātes pirmsākumi meklējami 1919. gadā dibinātajā Latvijas Augstskolas Tautsaimniecības un tiesību zinātņu fakultātē, kuru 1940. gadā sadalīja un izveidoja LVU Ekonomikas fakultāti un LVU Juridisko fakultāti. Tomēr 1955. gadā abas fakultātes atkal apvienoja Ekonomikas fakultātē. Nedaudz vēlāk 1957. gadā to pārdēvēja par Ekonomikas un juridisko fakultāti.
1967. gadā to atkal sadalīja LVU Juridiskajā un filozofijas fakultātē un LVU Ekonomikas fakultātē. 1974. gadā no LVU Ekonomikas fakultātes atdalīja LVU Finansu un tirdzniecības fakultāti un 1987. gadā izveidoja LVU Vadības un ekonomiskās informātikas fakultāti. 70. gadu beigās Latvijas Universitātes Ekonomikas fakultāte pārcēlās uz esošo adresi Aspazijas bulvārī. 1997. gadā to pārveidoja par LU Ekonomikas un vadības fakultāti. 2016. gadā fakultāte pārsaukta par LU Biznesa, vadības un ekonomikas fakultāti.

Katedras un vadošie docētāji (2015) 
 Ekonometrijas un biznesa informātikas katedra, profesore Signe Bāliņa, profesore Māra Gulbe, profesors Mihails Hazans, asoc. prof. Uldis Rozevskis,
 Ekonomisko sistēmu vadības teoriju un metožu katedra, profesors Māris Purgailis, prof. Daina Šķiltere, prof. Biruta Sloka, asoc. prof. Džineta Dimante  
 Finanšu katedra, profesore Ramona Rupeika-Apoga, profesore Svetlana Saksonova, profesore Inese Vaidere, profesora p.i. L.Kavale, asoc. prof. V. Ādamsons, asoc. prof. Marina Kudinska, asoc. prof. I. Romānova, asoc. profesore Irina Solovjova, docente A. Joppe
 Grāmatvedības un audita katedra, profesore Inta Brūna, profesore Inga Būmane, asoc. prof. Ruta Šneidere, asoc. prof. Inta Millere,
 Publiskās pārvaldes, demogrāfijas un sociālekonomiskās statistikas katedra, prof. Inesa Vorončuka, prof. Pēteris Zvidriņš, prof. Juris Krūmiņš, prof. p.i. Inta Ciemiņa, prof. emeritus Žaneta Ilmete, asoc. prof. Atis Bērziņš, doc. Silvija Kristapsone,
 Starptautiskās ekonomikas un biznesa katedra, prof. Ērika Šumilo, prof. Margarita Dunska, prof. Tatjana Muravska, prof. Baiba Šavriņa, prof. Tālavs Jundzis, prof. p.i. Grigorijs Oļevskis, asoc.prof. Viesturs Pauls Karnups, asoc. prof. p.i. Andris Rigerts, doc. Ilona Baumane-Vītoliņa, doc. Ilze Medne,
 Tautsaimniecības katedra, profesors Roberts Škapars, profesore Elena Dubra, asoc. prof. Sandra Jēkabsone, asoc. prof. Jānis Priede, doc. Kārlis Purmalis,
 Tirgzinību katedra,  asoc. prof. Anda Batraga, asoc. prof. Vadims Danovičs,
 Vadībzinību katedra, prof. Andris Deniņš, asoc. prof. Gundars Bērziņš, asoc. prof. Andrejs Cekuls.

Studentu pašpārvalde 
Studentu pašpārvalde ir brīvprātīga studentu organizācija, kas pārstāv LU Biznesa, vadības un ekonomikas fakultātes studentu intereses. Studentu pašpārvalde bagātina studentu dzīvi, padarot to krāšņāku, pozitīvāku un kultūras pasākumiem bagātāku, paralēli pārstāvot studentus arī akadēmiskajos jautājumos. Dalība LU Biznesa, vadības un ekonomikas fakultātes Studentu pašpārvaldē (BVEF SP) pievieno studijām papildu vērtību. Tā ir iespēja mācīties neformālā gaisotnē – kandidējot un darbojoties LU Studentu padomē, kā arī praktizēt to, ko studē, organizēt pasākumus vai parādīt kādu citu savu talantu. Jebkurš students ir gaidīts BVEF SP visa gada garumā, lai iestātos un darbotos, vērstos pēc palīdzības vai padoma.

BVEF SP biedri darbojas ne tikai pašpārvaldē un fakultātē, bet arī dažādās Latvijas Universitātes institūcijās, pārstāvot tajās studentu intereses.

Atsauces

Ārējās saites 
 Fakultātes mājas lapa
 Fakultātes sadaļa LU mājas lapā

Latvijas Universitātes fakultātes